stanford-oval/wikipedia huggingface dataset:
סרטי וולט דיסני
הערות שוליים

↑  "Entity Search: C1138747 – Walt Disney Pictures". California Business Search. 16 במרץ 2020. ארכיון מ-17 בנובמבר 2020. נבדק ב-4 באפריל 2020. {{cite web}}:  (עזרה)
↑  "Business Entity Detail: Walt Disney Pictures (search on Entity Number: C1138747)". California Business Search. California Secretary of State. ארכיון מ-29 בדצמבר 2016. נבדק ב-18 במרץ 2015. {{cite web}}:  (עזרה)
↑  Tartaglione, Nancy (1 בספטמבר 2024). "Inside Out 2 Overtakes Lion King Globally, Now No. 9 Biggest Movie Ever; Despicable Me 4 Tops $900M WW; Alien: Romulus & It Ends With Us Close In On $300M – International Box Office". Deadline Hollywood. נבדק ב-1 בספטמבר 2024. {{cite web}}:  (עזרה)
| --- | --- |
בקרת זהויות :  NLI: 987007568308305171  ISNI: 0000 0001 1882 0099  LCCN: n84202014  NKC: kn20081124002  VIAF: 133636157   WorldCat (עם VIAF): 133636157
נתנאל גורהאם

נתנאל גורהאם (27 במאי 1738 – 11 ביוני 1796; לעיתים נכתב "נתניאל") היה אחד מהאבות המייסדים של ארצות הברית, סוחר ופוליטיקאי ממסצ'וסטס. גורהאם שירת כנציג ממושבת מפרץ מסצ'וסטס בקונגרס הקונטיננטלי ושימש במשך כחצי שנה כיושב ראש הקונגרס תחת תקנון הקונפדרציה. הוא גם השתתף בוועידת החוקה האמריקאית, היה חבר בוועדת הפרטים שלה, וחתם על חוקת ארצות הברית.
תחילת חייו והקריירה המוקדמת

גורהאם נולד בשנת 1738 למשפחה ממעמד צנוע בצ'ארלסטאון, מסצ'וסטס. בגיל 15 החל את דרכו כשוליה לסוחר בניו לונדון, קונטיקט. לאחר שסיים את התמחותו, חזר למסצ'וסטס, פתח בית מסחר מצליח, ובזכות כישוריו האישיים התבסס כאיש עסקים מוכר. בשנת 1770 כבר היה דמות ציבורית בולטת בעירו, והחל לכהן כעורך דין ציבורי.
פעילות ציבורית בתקופת המהפכה האמריקאית

גורהאם היה פעיל בעניינים ציבוריים מתחילת המהפכה האמריקאית. בין השנים 1771 ל-1775 שירת כחבר באספה המחוקקת הקולוניאלית(אנ'), שם התגלה כפטריוט נלהב. הוא גם שימש כחבר במועצת המלחמה של מסצ'וסטס בשנים 1778–1781, שם הפגין כישורים יוצאי דופן בניהול לוגיסטיקה וכוח אדם צבאי. המועצה תמכה בכוחות האמריקאיים במבצעים חשובים נגד בסיסים בריטיים בנובה סקוטיה וסיפקה הגנה לחופי מסצ'וסטס.
גורהאם השתתף גם בוועידת החוקה הראשונה של מסצ'וסטס (1779–1780) וייצג את קהילתו בבתי המחוקקים העליון והתחתון של המדינה, כאשר שימש מספר קדנציות כדובר הבית התחתון. בהמשך, שימש גורהאם כנציג מסצ'וסטס בקונגרס הקונטיננטלי (1782–1783, 1785–1787), ובשנת 1786 כיהן כנשיא הקונגרס.
תרומתו לוועידת החוקה

בשנת 1787 שימש גורהאם כאחד מנציגי מסצ'וסטס בוועידת החוקה האמריקאית. הוא מילא תפקיד מרכזי בדיונים, שימש כיו"ר הוועדה בשלמותה (Committee of the Whole) והיה חבר בוועדת הפרטים (Committee of Detail). גורהאם דגל בממשל מרכזי חזק שיבטיח יציבות כלכלית, יגן על המסחר בין המדינות, ויקדם סחר בינלאומי. הוא תמך בתקופות כהונה ארוכות לנשיא ולסנאטורים ובסמכויות נרחבות לקונגרס, תוך שהוא מבקש ריכוז סמכויות צבאיות תחת ממשל פדרלי.
גורהאם האמין בכינון מערכת מאוזנת שתבטיח את יציבות הממשל, אך לאחר מרד שייז הביע פסימיות לגבי עתיד המדינה והאומה, וצפה פיצול אפשרי למספר אומות עצמאיות.
רכישת קרקעות בניו יורק

בשנת 1788, יחד עם אוליבר פלפס, רכש גורהאם זכויות קדימה על שטח עצום במערב מדינת ניו יורק, המשתרע על נהר ג'נסי(אנ'), עבור סכום של מיליון דולר (כ-18 מיליון דולר בערכים של היום). הקרקע הועברה למסצ'וסטס במסגרת אמנת הרטפורד משנת 1786, וזכויות הקדימה שהחזיקו העניקו להם זכות בלעדית לרכוש את הקרקע מהמקומיים הילידים.
גורהאם ופלפס כוננו בעלות על הקרקע ממזרח לנהר ג'נסי ועל שטח נוסף של כ-185,000 אקר ממערב לנהר, סקרו את הקרקעות, חילקו אותן לעיירות ומכרו חלקים גדולים לספקולנטים ולמתיישבים. בנו, נתנאל גורהאם הבן, היה מראשוני המתיישבים באזור וניהל את האינטרסים של אביו שם.
בשנת 1790, לאחר שלא עמדו בתשלומים, נאלצו גורהאם ופלפס למכור את מרבית הקרקעות שנותרו ברשותם ממזרח לנהר ג'נסי לרוברט מוריס, שמכר אותן בהמשך לאגודת פולטני. גורהאם ופלפס החזירו למסצ'וסטס את הקרקעות שנותרו בבעלות הילידים ממערב לנהר, ושטחים אלה נרכשו בסופו של דבר על ידי רוברט מוריס ונמכרו לחברת הולנד.
חיי משפחה

גורהאם נשא לאישה את רבקה קאל, שהייתה צאצאית למשפחת מלוכה ולכומר ג'ון מאבריק, מהאבות הראשונים של מסצ'וסטס. לזוג נולדו תשעה ילדים. בנו, נתנאל גורהאם הבן, היה מראשוני המתיישבים במערב ניו יורק וניהל את האינטרסים של משפחתו באזור.
מותו ומורשתו

גורהאם נפטר בשנת 1796 בצ'ארלסטאון, מסצ'וסטס, ונקבר בבית העלמין ברחוב פיפס. עיירת גורהאם במדינת ניו יורק וכן רחוב גורהאם במדיסון, ויסקונסין, קרויים על שמו, כאות הוקרה על תרומתו להקמת ארצות הברית.
הערות שוליים

↑  Nathaniel Gorham, www.history.army.mil
1 2 3  National Park Service - Signers of the Constitution (Nathaniel Gorham), www.nps.gov
↑  The Founding Fathers: Massachusetts, National Archives, ‏2015-11-06 (באנגלית)
1 2 3 4 5  Nathaniel Gorham, www.history.army.mil
1 2  Super User, American Revolution Nathaniel Gorham, RevWarTalk, ‏2014-03-07 (באנגלית אמריקאית)
↑  Henry Gannett, The origin of certain place names in the United States, Washington, Govt. Print. Off., 1905
↑  Odd Wisconsin Archives, web.archive.org, ‏2006-04-23
| --- | --- |
בקרת זהויות :  ISNI: 0000 0000 3905 0778  LCCN: no91005054  SNAC: w63t9jnk  US Congress: G000325  VIAF: 61105468   WorldCat (עם VIAF): 61105468
סטפן גיבארש

סטפן פייר איב גיבארש (בצרפתית: Stéphane Pierre Yves Guivarc'h; נולד ב-6 בספטמבר 1970) הוא כדורגלן צרפתי ששיחק בעמדת החלוץ.
גיבארש הפגין יכולת כיבוש מרשימה בליגות המשניות בצרפת, שהובילו אותו לככב גם בליגת העל הצרפתית. הוא זכה בדאבל המקומי עם אוסר, וזכה בתואר מלך השערים של הליגה במשך שתי עונות רצופות (במדי סטאד רן ואוסר). בהמשך הוא שיחק גם בפרמייר ליג במדי ניוקאסל יונייטד לתקופה קצרה, וזכה בטרבל עם גלאזגו ריינג'רס. גיבארש ייצג לתקופה קצרה את צרפת, בין היתר במונדיאל 1998 הביתי בו זכה עמה בתואר אלופת העולם.
קריירת משחק > נבחרת צרפת

הופעת הבכורה של גיבארש בנבחרת צרפת נערכה במשחק ידידות מול דרום אפריקה ב-11 באוקטובר 1997. המאמן איימה ז'אקה העניק את הופעת הבכורה בנבחרת לארבעה שחקנים במהלך המשחק, בהם גיבארש, תיירי הנרי ואלן בוגוסיאן. גיבארש כבש באותו המשחק את שערו הראשון והיחיד במדי צרפת, שער השוויון הזמני בדרך לניצחונה של צרפת 2-1.
בשתי העונות שקדמו לטורניר מונדיאל 1998, סיים גיבארש כמלך שערי הליגה הצרפתית. בכך, קנה לעצמו את המקום בסגל של ז'אקה לטורניר אותו אירחה צרפת. במשחק הפתיחה של הטורניר מול דרום אפריקה עלה גיבארש כחלוץ בודד, אך נפצע בדקה ה-26 והוחלף על ידי כריסטוף דוגארי. דוגארי כבש את השער הראשון במשחק, בדרך לניצחון צרפת 3-0. בעקבות הפציעה החמיץ גיבארש את הניצחון הצרפתי 4-0 על ערב הסעודית במשחק השני, ועלה מהספסל לחמש דקות בלבד בניצחון 2-1 על דנמרק בסיום שלב הבתים. בשמינית הגמר עלה גיבארש מהספסל בדקה ה-76, כשצרפת גברה 1-0 על פרגוואי בזכות שער הזהב של לורן בלאן בדקה ה-114. בשלב רבע הגמר חזר להרכב הנבחרת לראשונה מאז משחק הפתיחה, והוחלף בדקה ה-65 של המשחק בו ניצחה צרפת את איטליה בדו-קרב בעיטות עונשין לאחר שוויון 0-0 בהארכה. הוא שמר על מקומו בהרכב גם בחצי הגמר, בו ניצחה צרפת 2-1 את קרואטיה, והוחלף בדקה ה-68. באחד מרגעי השיא בקריירה שלו, עלה גיבארש בהרכב נבחרתו במשחק הגמר מול ברזיל. גיבארש הוחלף בדקה ה-66 במשחק בו ניצחה צרפת 3-0 וזכתה בתואר אלופת העולם בכדורגל. בסך הכול שותף גיבארש בשישה מתוך שבעת משחקיה של צרפת בטורניר, ארבעה מתוכם בהרכב הפותח.
לאחר הטורניר החל לאמן את הנבחרת רוז'ה למר, שלא העניק הזדמנויות רבות לגיבארש. הופעתו היחידה של גיבארש בנבחרת לאחר המונדיאל הייתה כששיחק מחצית אחת בניצחון 3-0 על קרואטיה במשחק ידידות ב-13 בנובמבר 1999. בסך הכול ערך גיבארש 14 הופעות במדי צרפת, וכבש שער אחד.
תארים

אליפות צרפת: 1995/1996
הגביע הצרפתי: 1995/1996
אליפות סקוטלנד: 1998/1999
הגביע הסקוטי: 1998/1999
גביע הליגה הסקוטית: 1998/1999
גביע העולם: 1998
מלך השערים של הליגה הצרפתית (2): 1996/1997, 1997/1998
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביעים מקומיים> הופעות | בגביעים מקומיים> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1989/1990 | ברסט | צרפתליגת העל הצרפתית | 1 | 0 | 0 | 0 | 0 | 0 | 1 | 0 |
| 1990/1991 | ברסט | צרפתליגת העל הצרפתית | 9 | 0 | 0 | 0 | 0 | 0 | 9 | 0 |
| 1991/1992 | ברסט | צרפתהליגה הצרפתית השנייה | 6 | 2 | 0 | 0 | 0 | 0 | 6 | 2 |
| 1991/1992 | גנגאן | צרפתהליגה הצרפתית השנייה | 12 | 3 | 3 | 3 | 0 | 0 | 15 | 6 |
| 1992/1993 | גנגאן | צרפתהליגה הצרפתית השנייה | 33 | 14 | 2 | 0 | 0 | 0 | 35 | 14 |
| 1993/1994 | גנגאן | צרפתהליגה הצרפתית השלישית | 33 | 28 | 3 | 3 | 0 | 0 | 36 | 31 |
| 1994/1995 | גנגאן | צרפתהליגה הצרפתית השנייה | 41 | 23 | 4 | 4 | 0 | 0 | 45 | 27 |
| 1995/1996 | אוסר | צרפתליגת העל הצרפתית | 23 | 3 | 6 | 1 | 2 | 0 | 31 | 4 |
| 1996/1997 | סטאד רן | צרפתליגת העל הצרפתית | 36 | 22 | 5 | 4 | 4 | 4 | 45 | 30 |
| 1997/1998 | אוסר | צרפתליגת העל הצרפתית | 32 | 21 | 5 | 8 | 16 | 17 | 53 | 46 |
| 1998/1999 | ניוקאסל יונייטד | אנגליהפרמייר ליג | 4 | 1 | 0 | 0 | 0 | 0 | 4 | 1 |
| 1998/1999 | גלאזגו ריינג'רס | סקוטלנדליגת העל הסקוטית | 14 | 5 | 5 | 2 | 0 | 0 | 19 | 7 |
| 1999/2000 | אוסר | צרפתליגת העל הצרפתית | 32 | 14 | 0 | 0 | 0 | 0 | 32 | 14 |
| 2000/2001 | אוסר | צרפתליגת העל הצרפתית | 28 | 11 | 2 | 1 | 6 | 4 | 36 | 16 |
| 2001/2002 | גנגאן | צרפתליגת העל הצרפתית | 11 | 1 | 1 | 0 | 0 | 0 | 12 | 1 |
| סך הכול בקריירה | סך הכול בקריירה | סך הכול בקריירה | 315 | 148 | 36 | 26 | 28 | 25 | 379 | 199 |
סטטיסטיקות > נבחרת לאומית

| נבחרת צרפת> שנה | נבחרת צרפת> הופעות | נבחרת צרפת> שערים |
| --- | --- | --- |
| 1997 | 2 | 1 |
| 1998 | 11 | 0 |
| 1999 | 1 | 0 |
| סה"כ | 14 | 1 |
פולה (כפר)

פולה (בהונגרית: Pula) הוא כפר קטן במחוז וספרם שבמרכז הונגריה.
כמו יישובים רבים באירופה, גם בפולה מספר התושבים נמצא בירידה. כך, בשנת 1990 חיו בכפר 214 תושבים ובשנת 2020 רק 187
יהודי פולה

בפולה חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 7 |  |
| 1880 | 6 | 1,609 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת וספרם |
| --- | --- | --- |
| יישובים | וספרם • באנד • ברנג • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטגאל • סנטקיראיסבדיה • טוטוואז'ון • וספרמפאיס • ורשטו |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
סווינדון

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון מערב אנגליה
 מחוז:  וילטשייר
 על שם:  חזיר הבית, גבעה 
 שטח:  40 קמ"ר
 אוכלוסייה:  ‏
  ‑ בעיירה:  222,193 (2019)
 קואורדינטות:  51°33′30″N 1°46′52″W﻿ / ﻿51.558333333333°N 1.7811111111111°W﻿ / 51.558333333333; -1.7811111111111 
 אזור זמן:  UTC
  אתר האינטרנט הרשמי של סווינדון
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סווינדון(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סווינדון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי סווינדון(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי סווינדון  he tabBackground:;tabBorder:#aaa;defaultTab:0;
 
סווינדון (באנגלית: Swindon) היא עיירה בווילטשייר שבאנגליה, הממלכה המאוחדת.
עם אוכלוסיית של 183,638 תושבים (נכון ל-2021) סווינדון היא היישוב הגדול ביותר במחוז, היא שוכנת כ-114 ק"מ ממערב ללונדון ו-57 ק"מ ממזרח לבריסטול וגובלת עם אזור הקוטסוולדס מצפון והצפון-וסקס דאונס מדרום.
הגעתה של הרכבת הגדולה המערבית בשנת 1843, הפכה את סויינדון מעיירת שוק קטנה בת 2,500 למרכז תעשייתי ותחבורתי משגשג שיהפוך לאחד ממתחמי הנדסת הרכבות הגדולים בעולם בשיאה. זה הביא עמו שירותים חלוציים כמו ספריית ההלוואות הראשונה של בריטניה ומרכז בריאות 'מעריסה לקבר' ששימש מאוחר יותר כבסיס ליצירת השירות הבריאות הלאומי. את מורשת תעשיית הרכבת של סווינדון אפשר לראות כיום בכפר הרכבות הרשום בדרגה 2 ומוזיאון STEAM.
למרות הדעיכה והסגירה של תעשיית הרכבות שלה, סווינדון הייתה לאחת הערים הצומחות ביותר באירופה לאחר המלחמה, כאשר כלכלתה הפכה מגוונת יותר, ומשכה חברות בינלאומיות גדולות, שעשו שימוש באוכלוסייתה המתפתחת ובקישורי התחבורה הנרחבים שלה.
היסטוריה

היישוב האנגלו-סקסוני סווינדון שכן במיקום אסטרטגי על גבי גבעת אבן גיר; הוא נקרא בספר יום הדין בשם "Suindune", הנגזר מהמילים באנגלית עתיקה: "swine" ו-"dun", שמשמעותן "גבעת חזירים".
עד לשנת 1848 הייתה סווינדון עיר שוק קטנה, כאשר אזור השוק ההיסטורי נמצא על ראש הגבעה במרכז סווינדון, הידוע כיום בתור העיר העתיקה.המהפכה התעשייתית הובילה להאצת הצמיחה של סווינדון, בניית תעלת ווילטס וברקס ב-1810 ותעלת ווילטס הצפונית ב-1819 חיברו את סווינדון למרכזי התעשייה והנמלים באזור, ואוכלוסיית סווינדון החלה לגדול באופן משמעותי. בשנים 1841–1842, מפעל סווינדון הוקם לתיקון, תחזוקה ובנייה של קטרים לשירות רכבת הגדולה המערבית (GWR). החברה הקימה כפר קטן כדי לשכן את עובדי הרכבת, במקום בו כיום שוכן מוזיאון רכבת הקיטור והמורשת האנגלית. הכפר כלל בית החולים ומרכז הבריאות, מרפאות, בית מרקחת, מכבסות, מרחצאות, חמאם טורקי ויקטוריאני ובריכות שחייה.
משנת 1871, עובדי הרכבת המערבית הגדולה זכו לתוכנית ביטוח בריאות על ידי ניכוי סכום קטן מהשכר השבועי לטובת כניסה לקופת חולים ורישום תרופות וטיפול רפואי להם או לבני משפחתם. ב-1878 החלה הקרן לספק גפיים מלאכותיות, ותשע שנים לאחר מכן פתחה את ניתוח השיניים הראשון שלה. מאז פתיחתו ב-1892 של מרכז הבריאות, רופא יכול היה לרשום גם תספורת או אפילו אמבטיה. היקף השירות הרפואי הזה שכונה "מהעריסה לקבר" שימש מאוחר יותר כבסיס עבור ביטוח הבריאות הלאומי ה-NHS.
במהלך המחצית השנייה של המאה ה-19, סווינדון "החדשה" צמחה סביב קו הרכבת בין לונדון לבריסטול. בשנת 1900, עיר השוק המקורית, סווינדון "הישנה", התמזגה עם שכנתה החדשה בתחתית הגבעה והפכה לעיירה אחת. במהלך המחצית הראשונה של המאה ה-20, מפעלי וסדנאות הרכבת היו המעסיקות הגדולות בעיר ואחת הגדולות במדינה, כשהן מעסיקות יותר מ-14,500 עובדים. דעיכת התעשייה החלה ב-1960, כשהוציאה הסדנה בסווינדון את הקטר "אוונינג סטאר" (כוכב הערב), הקטר האחרון שנבנה בבריטניה. בתקופה זו הסדנה הפסיקה לייצר קטרים ושימשה מרכז תחזוקה לרכבות עבור בריטיש רייל. בסוף שנות ה-70, חלק גדול מהסדנאות נסגרו והשאר נסגרו סופית ב-1986. מלחמת העולם השנייה ראתה נהירה של תעשיות חדשות כחלק מהמאמץ המלחמתי; ויקרס-ארמסטרונג מייצרת מטוסים בסטרטון, ופלסיי מייצרת רכיבים חשמליים. עד ל-1960 הפכה פלסיי למעסיקה הגדולה ביותר בסווינדון.
גאוגרפיה

סווינדון היא עיירה בצפון מזרח וילטשייר, כ-56 קילומטרים צפון-מערבית לרדינג ובמרחק דומה צפון-מזרחית לבריסטול. העיר היא גם כ-42 קילומטרים דרום-מערבית לאוקספורד, 105 קילומטרים דרומית לבירמינגהם, 114 קילומטרים מערבית ללונדון וכ-97 קילומטרים מזרחית לקארדיף. מרכז העיר סווינדון נמצא גם במרחק שווה מגבולות המחוז של ברקשייר וגלוסטרשייר, שניהם במרחק של 13 קילומטרים משם.
הנוף נשלט על ידי גבעות הגיר של הווילטשייר דאונס מדרום וממזרח. העיר העתיקה ניצבת על גבעה של אבן פרבק ופורטלנד; זה נחצב מהתקופה הרומית ועד שנות ה-50. האזור שהיה ידוע בשם ניו סווינדון מורכב ברובו מחימר קימרידג' עם מחשופים של חימר קוראלי באזורים של פנהיל ופינהרסט. חימר אוקספורד מהווה את שאר הרובע. נהר ריי עולה ברוטון ומהווה חלק גדול מהגבול המערבי של הרובע, מצטרף לנהר התמזה שמגדיר את הגבול הצפוני, ומקורו ממוקם בקמבל הסמוכה, גלוסטרשייר. נהר קול ויובליו זורמים מהעיירה לצפון-מזרח ומהווים את הגבול הצפון-מזרחי.
תחבורה

סווינדון היא עיר רכבת חשובה, תחנת הרכבת של סווינדון נפתחה ב-1842 כצומת סווינדון, עד ל-1895 כל רכבת עצרה שם לפחות לעשר דקות כדי להחליף קטר. כתוצאה מכך, כללה התחנה את חדרי הרענון המתועדים הראשונים של הרכבת.
התחנה משרתת מספר קווים בין-עירוניים תכופים, בהם הקו ללונדון פדינגטון לכיוון מזרח, ובכיוון מערב לבריסטול טמפל מיד וקארדיף, לאורך הקו הראשי של Great Western ו־Golden Valley. כל הקווים בסווינדון מופעלים על ידי חברת גרייט ווסטרן. ב-8 באוקטובר 2019, גרייט ווסטרן פרסמה שיא מהירות מודרני כאשר רכבת בין-עירונית אקספרס ביצעה את הנסיעה מסווינדון ללונדון פדינגטון ב-44 דקות בלבד.
ספּורט

סווינדון טאון FC מבוססים במחוז קאונטי גראונד ליד מרכז העיר. הם משחקים בליגה השנייה, הדרג הרביעי בגובהו של מערכת ליגת הכדורגל האנגלית, לאחר שהודחו מהליגה הראשונה ב-2021. מועדון הנשים סווינדון טאון WFC, משחק בדיוויזיה אחת דרום-מערבית של ליגת הנשים הלאומית של ה-FA; הקבוצה הראשונה שלהם משחקת משחקי בית מחוץ לעיר במגרש סינדר ליין של פיירפורד טאון.
תושבים בולטים

ג'סטין הייוורד, סולן וגיטריסט בלהקת המודי בלוז
להקת המוזיקה האלקטרונית Meat Beat Manifesto, שהוקמה במקור בשנת 1987 בסווינדון
גילברט אוסאליבן, זמר-יוצר יליד אירי שגדל בסווינדון
בילי פייפר, שחקן
הערות שוליים

↑  "STEAM and the history of Swindon Works". STEAM - Museum of the Great Western Railway (באנגלית בריטית). נבדק ב-3 באפריל 2023. {{cite web}}:  (עזרה)
↑  Council, Swindon Borough. "STEAM - Museum of the Great Western Railway". www.swindon.gov.uk (באנגלית). נבדק ב-3 באפריל 2023. {{cite web}}:  (עזרה)
↑  Swindon, Visit. "Visit Swindon". Visit Swindon (באנגלית). נבדק ב-3 באפריל 2023. {{cite web}}:  (עזרה)
↑  "BBC - Britain From Above - Stories - Building Britain - Birth of Swindon". www.bbc.co.uk. נבדק ב-30 בספטמבר 2022. {{cite web}}:  (עזרה)
↑  "Swindon: Growth of the town | British History Online". www.british-history.ac.uk. נבדק ב-30 בספטמבר 2022. {{cite web}}:  (עזרה)
↑  John Chandler, Swindon Decoded, The Hobnob Press, 2005, ISBN 0-946418-37-3
↑  "Background". The Mechanics' Institution Trust (באנגלית בריטית). 24 באוקטובר 2007. אורכב מ-המקור ב-25 בדצמבר 2021. נבדק ב-25 בדצמבר 2021. {{cite web}}:  (עזרה)
↑  Evening Star — Steam Locomotive (אורכב 03.12.2009 בארכיון Wayback Machine), BBC, 29 November 2006.
↑  Elizabeth Crittall, A history of Swindon to 1965, Wiltshire Library & Museum Service, 1983, ISBN 0-86080-107
↑  "Train Times". Great Western Railway. 21 במאי 2023. נבדק ב-25 באוקטובר 2023. {{cite web}}:  (עזרה)
↑  "GWR sets new Cardiff to London record". Swindon Advertiser (באנגלית). 23 באוקטובר 2019. נבדק ב-15 במאי 2020. {{cite web}}:  (עזרה)
↑  "Major milestone reached in purchase of the County Ground". Swindon Town (באנגלית בריטית). 6 בפברואר 2020. נבדק ב-6 במרץ 2022. {{cite web}}:  (עזרה)
↑  "Swindon relegated after loss at MK Dons". BBC Sport (באנגלית בריטית). 24 באפריל 2021. נבדק ב-6 במרץ 2022. {{cite news}}:  (עזרה)
↑  "The FA Women's National League: Division One South West". The Football Association. נבדק ב-6 במרץ 2022. {{cite web}}:  (עזרה)
↑  "Swindon Town Women FC". Fairford Town Football Club (באנגלית בריטית). נבדק ב-6 במרץ 2022. {{cite web}}:  (עזרה)
↑  Hutchinson, Charles (4 בדצמבר 2014). "Justin Hayward, York Barbican, July 9". York Press. נבדק ב-26 במאי 2021. {{cite web}}:  (עזרה)
↑  "Jack Dangers Of Meat Beat Manifesto Interviewed". The Quietus. 21 באוקטובר 2010. נבדק ב-26 במאי 2021. {{cite web}}:  (עזרה)
↑  "Gilbert O'Sullivan". Swindon Web.
↑  "Billie Piper". Swindon Web.
| --- | --- |
בקרת זהויות :  GND: 4118929-2  NKC: ge1036338  VIAF: 233731515   WorldCat (עם VIAF): 233731515
פטריק אנדרסון

פטריק "ביארד" יונאס אנדרסון (בשוודית: Patrik "Bjärred" Jonas Andersson; נולד ב-18 באוגוסט 1971 בבורגבי) הוא כדורגלן עבר שוודי. גם אביו, רוי אנדרסון, ואחיו הצעיר דניאל אנדרסון שיחקו כדורגל מקצועני.
נכון לתחילת 2005, ערך פטריק אנדרסון 96 הופעות במדי נבחרת שוודיה, בהן כבש 3 שערים. הוא זכה במקום השלישי במונדיאל 1994. הוא שיחק גם במדי הנבחרת שהגיע לחצי הגמר ביורו 1992. כמו כן שותף אנדרסון במדי הנבחרת במהלך טורניר יורו 2000 והוא נכלל בסגל הנבחרת למונדיאל 2002.
קריירה

אנדרסון התחיל את הקריירה שלו במועדון מקומי, ביארדס איי אף, ממנו קיבל גם את שם החיבה שלו. ב-1989 הוא עבר למאלמה, קבוצה מהליגה הבכירה בשוודיה. ב-1992 הוא נהפך לשחקן מקצועי כאשר עבר לשחק במדי בלקברן רוברס האנגלית, בה הוא נשאר עד 1993, לפני שעבר לתחנה הבאה בקריירה שלו, בורוסיה מנשנגלדבך הגרמנית. במדי מנשנגלדבאך זכה אנדרסון בגביע הגרמני בשנת 1995. הוא עזב את הקבוצה כאשר מעמדה החל להדרדר ועבר לאחת מהקבוצות הבכירות בגרמניה ובאירופה, באיירן מינכן, ב-1999. בתקופתו בבאיירן הספיק להשיג תארים רבים, 2 אליפויות הבונדסליגה, (כאשר באחרונה הוא כבש את שער האליפות במחזור האחרון של הליגה בבעיטה חופשית בזמן פציעות), גביע גרמני, וזכייה בליגת האלופות. ב-2001 עבר למועדון הפאר הספרדי ברצלונה ובילה שם שלוש עונות מרובות פציעות.
בעונת 2004 שב אנדרסון הביתה, לשחק במדי מאלמה, אחרי 10 שנים מחוץ לשוודיה. הוא זכה פעמיים בתואר שחקן השנה בשוודיה, בשנים 1995 ו-2001.
אנדרסון היה בהרכב מאלמה בשני המשחקים בסיבוב המוקדמות השני של ליגת האלופות בעונת 2005/2006 בהם שיחקה מאלמה נגד מכבי חיפה, שאותה גם הדיחה בסיכום שני המשחקים.
פאנקנשטיין

| --- | --- |

 מוקד פעילות:  ישראל
 סוגה:  פאנק (Funk), מוזיקת נשמה, רית'ם אנד בלוז
 סוג קול:  באריטון
 כלי נגינה:  תופים, גיטרה חשמלית, גיטרה אקוסטית, גיטרה בס, כלי הקשה, קלידים ,טרומבון, סקסופון, חצוצרה
 חברת תקליטים:  התו השמיני
 funknstein.com
 חברים
 אלרן דקל, דן מאיו, ספי ציזלינג, שחם אוחנה, עמית שגיא, שלומי אלון, יאיר סלוצקי, אלון פרימן
להקת פאנקנשטיין בבארבי, דצמבר 2015
פאנקנשטיין (באנגלית: Funk'n'Stein The Band) היא להקת פאנק ישראלית עם השפעות בולטות של ג'אז, בלוז ומוזיקה שחורה. נחשבת אחת מהחלוצות בתחום הפאנק בישראל.
היסטוריה

הוקמה כלהקת קאברים בראשית שנת 1998 על ידי אלרן דקל וגורי אלפי. ההרכב המקורי כלל בין השאר את שחם אוחנה בבס, עילי בוטנר בגיטרה, אלון פרימן בקלידים וגלעד שמואלי בתופים. בשנת 2000 עזב אלפי את הלהקה לאחר הצלחתו הטלוויזיונית. הלהקה, שכעת מנתה 8 חברים, המשיכה להופיע בכל רחבי ישראל אך בעיקר בתל אביב. בשנת 2002 השתתפה הלהקה בפסטיבל הג'אז באילת ובפסטיבל האהבה בים המלח, ובשנת 2004 בפסטיבל קוקה-קולה בניצנים. בשנת 2006 הוציאה את אלבומה הראשון - "Funk'n'stein The Band" בחברת התקליטים התו השמיני. האלבום השני של הלהקה נקרא "The Next Level". בשנת 2009 השתתפה הלהקה בפסטיבל הג'אז באילת.
חברי הלהקה

אלרן דקל - זמר
דן מאיו - תופים
ספי ציזלינג - חצוצרה
שחם אוחנה - גיטרה בס
עמית שגיא - גיטרה
שלומי אלון - סקסופון
יאיר סלוצקי - טרומבון
אלון פרימן - קלידים
דני שניידרמן - גיטרה בס
דיסקוגרפיה > אלבומים

Funk'n'stein The Band - התו השמיני (2006)
The Next Level ‏(2009)
Doin Fine ‏(2021)
דיסקוגרפיה > מיני-אלבומים

Where You Gonna Go? (2014)
Klitus ‏(2014)